Държавен вестник, бр. 88, 2004 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  88
(2) Документът по ал. 1 се издава от дирек-
тора на съответната дирекция “Морска адми-
нистрация” или упълномощено от него лице на
български език.
(3) Контролният талон за преглед на кораб
е неразделна част от Позволителното за плава-
не, издава се със срок на валидност не по-дълъг
от една година и ежегодно се подновява.
Чл. 18. (1) Временното позволително за пла-
ване (приложение № 6) удостоверява правото
на кораб, нает по договор за беърбоут чартър,
да плава под българско знаме в крайбрежно пла-
ване или плаване по вътрешните водни пътища
на Република България, правото му на експло-
атация и техническата му годност.
(2) Документът по ал. 1 се издава на кора-
бите, вписани в регистровите книги на кора-
бите, наети по договор за беърбоут чартър, за
срока на действие на договора, но не за пове-
че от 5 години.
(3) Временното позволително за плаване се
издава от директора на съответната дирекция
“Морска администрация” на български език.
Чл. 19. (1) Разрешителното за корабна ради-
останция (приложение № 7) удостоверява пра-
вото на кораба да се използват корабните излъч-
ващи радиосредства на съответните честоти.
(2) Документът по ал. 1 се издава от Коми-
сията за регулиране на съобщенията, като тек-
стовете в документа се изписват на български и
английски език.
(3) При промяна на корабните излъчващи
радиосредства заинтересуваното лице отправя
искане до Комисията за регулиране на съобще-
нията за издаване на нов документ.
Чл. 20. (1) Удостоверението за корабна ра-
диостанция (приложение № 8) удостоверява, че
монтираните на кораба радиостанции отгова-
рят на техническите и експлоатационните изиск-
вания, установени в Регионалното споразуме-
ние относно радиотелефонната служба по вът-
решните водни пътища.
(2) Документът по ал. 1 се издава за срок не
по-дълъг от 10 години от съответната дирекция
“Морска администрация” след извършване на
преглед за съответствие със споразумението по
ал. 1, като текстовете се изписват на българ-
ски, немски и руски език.
(3) При промяна на корабните радиостан-
ции заинтересуваното лице отправя искане до
ИА “МА” за издаване на нов документ.
Чл. 21. (1) Документът за надеждно ком-
плектуване на кораба с екипаж (приложение
№ 9 или 9а) удостоверява необходимия мини-
мален екипаж, с който трябва да бъде комплек-
туван корабът съгласно Наредба № 6 от 2003 г.
за компетентност на морските лица в Републи-
ка България (обн., ДВ, бр. 83 от 2003 г.; изм.,
бр. 100 от 2003 г.) и международните договори,
страна по които е Република България.
(2) Документът по ал. 1 се издава от дирек-
тора на съответната дирекция “Морска адми-
нистрация” със срок на валидност не по-дълъг
от 5 години. Документът—приложение № 9, се
издава на английски език, а документът—при-
ложение № 9а—на български и немски език.
(3) По заявление на заинтересуваното лице
се издава нов документ за надеждно комплек-
туване на кораба с екипаж, когато изтече сро-
кът на валидност и при промяна на района на
плаване или преоборудване на кораба, изисква-
щи друг състав на екипажа.
Чл. 22. (1) Международното свидетелство
за тонаж (1969) (приложение № 10) удостове-
рява бруто и нето тонажа на кораби с дължина,
по-голяма от 24 m, извършващи международ-
но плаване, съгласно разпоредбите на Между-
народната конвенция за измерване тонажа на
корабите, 1969 г. и Наредба № 3 от 2004 г. за
измерване тонажа на морските кораби (ДВ,
бр. 44 от 2004 г.).
(2) Мерителното свидетелство (приложение
№ 10а) удостоверява бруто и нето тонажа на ко-
раби, неизвършващи международно плаване,
съгласно разпоредбите на наредбата по ал. 1.
(3) Мерителното свидетелство (приложение
№ 10б) удостоверява бруто и нето тонажа на
кораби с дължина, по-малка от 24 m, извършва-
щи международно плаване, съгласно разпоред-
бите на наредбата по ал. 1.
(4) Документите по ал. 1, 2 и 3 се издават от
директора на съответната дирекция “Морска
администрация” след извършени измервания на
кораба и изчисления на тонажа от инспектори
от ИА “МА”.
(5) Свидетелствата по ал. 1, 2 и 3 са безсроч-
ни. Свидетелството по ал.1 се издава на ан-
глийски език, свидетелството по ал. 2—на бъл-
гарски език, а свидетелството по ал. 3—на бъл-
гарски и английски език.
Чл. 23. (1) Мерителното свидетелство за
кораби, плаващи по вътрешни водни пътища
(приложение № 11), удостоверява максимално
допустимото газене на кораба за осигуряване
на необходимата запасна плавателност, както
и теглото на товара, пресметнато на база газе-
нето на кораба, определено съгласно разпоред-
бите на Конвенцията за измерване на корабите
от вътрешното плаване от 1966 г. и Наредба № 2
от 2003 г. за измерване на кораби, плаващи по
вътрешните водни пътища (ДВ, бр. 7 от 2003 г.).
(2) Документът по ал. 1 се издава от дирек-
тора на съответната дирекция “Морска адми-
нистрация” на български език.
(3) Мерителното свидетелство за кораби,
плаващи по вътрешни водни пътища, е със срок
на валидност 15 години независимо от проме-
ните в собствеността на кораба.
Чл. 24. (1) Международното свидетелство
за товарните водолинии (приложение № 12) се
издава след извършване на преглед на кораба
за установяване на съответствието му с изиск-
ванията на Международната конвенция за то-
варните водолинии, 1966 г., както и че товар-
ните водолинии са обозначени на двата борда
на кораба.